text: Eftir at hava verið ósigraðir í 15 dystum á rað – harav tólv sigrar og tríggir javnleikir, máttu okkara menn í dag leggja tap til grannarnar á Toftum. Úrslitið gjørdist ein 3-2 sigur til B68.
text: #000000
text: Líkindini at spæla á Svangaskarði vóru hampulig. Eitt lítið lot lá longs eftir vøllinum, men tað regnaði illa størsta partin av dystinum. Nógv fólk høvdu leitað sær til hesa grannauppgerðina, sum oftast eru ógvuliga spennandi, har báðir partar leggja nógv fyri at vinna.
text: #000001
text: NSÌ hevði eina øðrvísi liðuppstilling, enn tað sum vit eru von við. Jóhan hevði karantenu, og nýggjur maður í hansara stað var unglingin Per Langaard. Klæmint er skaddur, og í hansara stað spældi Bogi Løkin sum fremsti maður.
text: #000002
text: Tað var B68, sum fekk bestu byrjanina uppá dystin og legði seg á odda longu í 7. min. B68 fær fríspark úti í vinstru síðu. Øssur leggur ein høgan bólt innfyri. Staddur beint uttanfyri NSÍ brotsteigin setur Poul Jóhannes Justinessen høvdið á og skallar bóltin sera hegnisliga upp í vinstra handara horn, uttan at Gango hevði nakran møguleika at røkka bóltinum. Eitt sera gott mál av Poul Johannes.
text: #000003
text: Hetta kendist sum ein sjokkbyrjan hjá NSÌ. Men eftir leiðslumálið hjá B68 yvirtók NSÌ spælið og vóru spælstýrandi tað, sum eftir var av fyrra hálvleiki. Við góðum flytingum frá verju umvegis miðjuna og til áleypararnar skaptu NSÍ’ararnir fleiri vandamiklar málmøguleikar. Tað var tí fult uppiborið, at NSÍ javnaði til 1-1 í 22. min. Debes sendir eina langa sending inn í B68 brotsteigin. Bólturin fer fram við allari B68 verjuni, og við aftaru stong høvdar Bogi bóltin niður í jørðina og í málið, uttan at Vlada fekk vart fyri.
text: #000004
text: Í 23. min. verður okkara ungi raski miðverji Per skaddur. Skaðin var so mikið álvarsligur, at Per noyddist av vøllinum og var sendur á sjúkrahús til kanningar. Vónandi er skaðin ikki so álvarsligur, at Per ikki kemur fyri seg skjótt.
text: #000005
text: Hetta gjørdi tað neyðugt hjá NSÌ venjaranum Paula at umskipa verjupartin. Einar varð fluttur av vinstra bakki inn í miðverjuna. Heðin kom á vinstra bakk, og Bogi varð fluttur úr álopinum út á vinstra kant. Inn fyri Per kom Árni Frederiksberg, og mannaði hann saman við Christian Høgna álopið.
text: #000006
text: Í 26. min. leggur NSÍ seg á odda 2-1. Ein bóltur verður sendur inn í B68 brotsteigin. Vlada í B68 málinum kemur út at verja fyri. Staddur uttanfyri 16 meturin velur Vlada at høvda bóltin burtur av vandaleið men beint í føturnar á Árna. Árni spælir bóltin sera skilagott til Christian Høgna, sum setir bóltin í tóma málið.
text: #000007
text: B68 hevði nakrar fáar málmøguleikar – helst við deyðbóltsstøður. Sendingarnar frá Øssur eru altíð vandamiklar, tí B68 hevur góðar høvdaspælarar sum Keita, Camara og Poul Jóhannes.
text: #000008
text: Samanumtið er at siga um fyrra hálvleik, at B68 fekk eina góða byrjan og hevði mest trýstið fyrstu 5-10 min. Síðan yvirtók NSÍ alt spælið og legði B68’arnar undir stórt trýst, og tað var fult uppiborið, at NSÍ hevði 2-1 leiðslu við hálvleik.
text: #000009
text: Næstan allan seinna hálvleik sat B68 á dystinum. Teir skaptu fleiri vandamiklar málmøguleikar og eina røð av hornaspørkum. Áleypararnir hjá B68 vóru tó ikki nóg neyvir í avgerandi løtunum. Í 65. min. javnar B68 uppiborið til støðuna 2-2. Eftir rættuliga tilvildarligt spæl framman fyri NSÌ málið gerst Ndende púra fríur og hevur lætt við at seta bóltin í málið.
text: #000010
text: Debes verður tikin út í 75. min. og inn í hansara stað kemur Jann Martin. Í 78. min. verður Bogi vístur av vøllinum, eftir at hann fær sítt seinna gula kort. Hetta gjørdi tað truplari hjá NSÍ at standa ímóti B68 trýstinum, sum helt áfram.
text: #000011
text: Í eini takling verður Jens skaddur men heldur áfram at spæla. Óivað darvaður av skaðanum fellur Jens í 85. min. Camara inni í NSÍ brotsteiginum. Dómarin Páll Augustinussen var ivaleysur og dømir brotspark til B68. Øssur tekur sær av brotsparkinum, og sera trygt setur hann bóltin í málið til endaligu støðuna 3-2.
text: #000012
text: Samanumtikið er at siga um seinna hálvleik, at B68 liðið trýsti NSÍ langt aftur á vøllin og var greitt omaná.
text: #000013
text: Hetta var so fyrsta tapið hjá NSÍ síðan 18 apríl, tá NSÍ mátti lúta fyri HB í Gundadali. Fyrr ella seinni kundi væntast, at liðið fór at tapa. At tað so var fyri grannunum á Toftum kennist óivað súrt hjá spælarunum. Sjálvt um NSÍ tapti dystin, liggja teir framvegis á einum fyrsta plássi við eini fimm stiga leiðslu, áðrenn hinir dystirnir í hesum leikumfarinum verða leiktir í morgin.
text: #000014
text: Hjá okkara monnum ræður um at leggja dystin í kvøld aftur um bak og herja á aftur næsta dyst. Vit eru sera stolt av tykkum, og vónirnar til komandi dyst eru góðar, tá NSÍ møtir ÍF mánadagin 13. september á heimavølli.
text: #000015
text: .... og ver við í fagnaðinum, tá NSÍ spælur seg víðari í Europa. Hetta kann gerast løtan í morgin, 15. juli kl. 18.00 á Svangaskarði, og við tínum stuðli og okkara samanhaldi gerst hetta lættari hjá okkara monnum at røkka. Keyp atgongumerki og tú verður mitt í rokanum. Keyp her!
text: #000020
text: So stendur ein stór avbjóðing fyri framman. Hópurin er nú ávegis til Hvítarusslands, og har stendur ein risa avbjóðing og bíðar teimun, tá teir hósdagin skulu leika fyrra dystin ímóti Dinamo Minks. Tað er onki at ivast í at hettar er eitt sera gott lið NSÌ skal møta, td so kunnu fortelja at teir í...
text: #000022
text: Lutakast um Løgmansteypið. NSÍ møtir AB
text: #000023
text: Í kvøld var so lutakast um fyrsta umfar í kappingina um Løgmansteypið. NSÍ møtir AB á heimavølli tann 25 apríl.
text: #000024
text: Fyrra hálvfinalan varð leikt í Klaksvík hóskvøldið. Vit fingu eina dreymabyrjan, tá Pól Jóhannus longu eftir 7 min kundi leggja NSÍ á odda. Nógv meira gott er ikki at rapportera frá dystinum fyri okkara viðkomandi. KÍarnir vóru sera aggresivir, og vunnu nærdystir í luftini sum niðri á vøllinum, og virkaðu at verða sterkari á øllum...
text: #000026
text: NSÍ vann á ÍF í dag, og tryggjaði sær harvið pláss í Euro League næsta ár. Lagt varð upp til ein spennandi dyst við Løkin í dag, tí NSÍ, EB/streymur og KÍ øll høvdu møguleikan at spæla seg til evropa-luttøku. Jens Joensen legði NSÍ á odda tíðliga í dystinum, men Clayton Nascimento javnaði áðrenn hálvleik....
text: #000028
text: Fyrsta umfarð í Vodafone-deildini fór í gongd í dag. Dysturin millum NSÍ og ÍF bleiv avlýstur í gjárkvøldið eftir at 15 min. vóru leiktir. NSÍ var tá komið á odda 1-0 beinavegin í dystinum, og tí var sjálvandi spenningur millum áðskoðarnar, um teir mundu fáa eins góða byrjan uppá dystin í dag. Líkindini at spæla...
text: #000030